laion/Wikipedia-Exotic huggingface dataset:
All for You

האם התכוונתם ל... All for You (שיר של אייס אוף בייס) – שיר של הלהקה אייס אוף בייס. All for You (שיר של יירס אנד יירס) – שיר של הלהקה יירס אנד יירס. All for You (שיר של ג'נט ג'קסון) – שיר של הזמרת ג'נט ג'קסון. All for You (אלבום) – אלבום של הזמרת ג'נט ג'קסון. All for You: A Dedication to the Nat King Cole Trio – אלבום של דיאנה קרול.
אנחל ברני

אנחל ברני (בספרדית: Ángel Berni;‏ 9 בינואר 1931 – 24 בנובמבר 2017), היה כדורגלן פרגוואי, ששיחק בעמדת החלוץ. ברני החל את הקריירה בשנת 1949 במועדון קלוב אולימפיה מהעיר אסונסיון. לפני כן שיחק בין השנים 1945–1949 בקבוצת הנוער שלה. אחרי שנתיים בה, עבר ברני לבוקה דה קאלי הקולומביאנית עימה זכה במהדורה הראשונה של הגביע הקולומביאני בעונת 1950/1951. שנה אחר כך עבר לסן לורנסו הארגנטינאית, שם שיתף פעולה עם חלוצים גדולים כמו חוסה סנפיליפו ורנה פונטוני. ברני סיים כמלך שערי הליגה בשנת 1954 עם 19 שערים, ובעונתו האחרונה בה זכה באליפות בשנת 1959. הוא עבר לאחר מכן ליריבתה חימנסיה לה פלאטה, שם לא הצליח להתייצב, ועזב את דרום אמריקה אחרי פחות משנה. ברני עבר לריאל בטיס מספרד שבה סיים את הקריירה בשנת 1964. נבחרת פרגוואי במדי נבחרת פרגוואי היווה חלק מהסגל במשחקי מונדיאל 1950, אם כי לא לקח חלק כלל. ברני זכה עימה בקופה אמריקה 1953, תוארה הראשון בהיסטוריה של הנבחרת, תוך כדי שהוא כובש במהלך הטורניר 4 שערים. בוקה דה קאלי הגביע הקולומביאני: 1950/1951 סן לורנסו אליפות ארגנטינה: 1959 נבחרת פרגוואי קופה אמריקה: 1953 אישיים מלך השערים בליגה הארגנטינאית: 1954 מדיה וקבצים בנושא אנחל ברני בוויקישיתוף אנחל ברני, באתר Transfermarkt אנחל ברני, באתר Soccerway אנחל ברני, באתר BDFutbol אנחל ברני, באתר WorldFootball.net אנחל ברני, באתר National Football Teams אנחל ברני, באתר FootballDatabase.eu
יואניס מליסאנידיס

יואניס מליסאנידיס (ביוונית: Ιωάννης Μελισσανίδης; נולד ב-27 במרץ 1977) הוא מתעמל יווני לשעבר, אלוף אולימפי (אטלנטה 1996), סגן אלוף עולם (בריזביין 1994) וסגן אלוף אירופה (1998) בתרגיל קרקע ובכך היה למתעמל הייווני הראשון שזכה במדליה באליפות עולם. נוסף לכך, הוא אלוף אירופה (1998) בתרגיל קפיצות. מליסאנידיס הוא הספורטאי האולימפי היווני הראשון שיצא מהארון כהומו. מליסאנידיס נולד במינכן, גרמניה למשפחה יוונית בשל עבודת הוריו. בגיל שנתיים חזרה משפחתו לסלוניקי. למרות התנגדות מצד הוריו, הוא החל להתאמן בהתעמלות ובריקוד בלט קלאסי בגיל 9. באליפות אירופה לנוער שנערכה בשנת 1991 הוא זכה במדליית ארד בתרגיל קרקע. באליפות אירופה לנוער שנערכה בשנת 1993 הוא זכה בשתי מדליות, זהב וארד. מדליית זהב בתרגיל קרקע ומדליית ארד בתרגיל קפיצות. באליפות אירופה לנוער שנערכה בשנת 1994 הוא הגן על תוארו וזכה במדליית זהב בתרגיל קרקע. באליפות העולם שנערכה בבריזביין, אוסטרליה באותה שנה זכה במדליית כסף בתרגיל קרקע ביחד עם ניל תומאס מהממלכה המאוחדת (9.687 נק'), אחרי ויטלי שרבו מבלארוס (9.725 נק') ובכך היה למתעמל הייווני הראשון שזכה במדליה באליפות עולם. באולימפיאדת אטלנטה זכה במדליית זהב בתרגיל קרקע בתוצאה של 9.850 נק', לפני לי שיאושואנג מהרפובליקה העממית של סין (9.837 נק') ואלכסיי נמוב מרוסיה (9.800 נק'). נוסף לכך, הוא סיים במקום 52 בתחרות קרב רב אישי בתוצאה של 109.975 נק' ובכך היה למתעמל הייווני הראשון שזכה במדליה אולימפית בהתעמלות מאז אולימפיאדת אתונה (1906). באליפות אירופה שנערכה בסנקט פטרבורג, רוסיה בשנת 1998 זכה בדתי מדליות, זהב וכסף. מדליית זהב בקפיצות ומדליית כסף בתרגיל קרקע. מליסאנידיס השתתף באולימפיאדת סידני סיים במקום שביעי בתרגיל קפיצות בתוצאה של 9.262 נק' ובתרגיל מתח אבל סבל מפציעה. בטקס הפתיחה של אולימפיאדת אתונה היה אחד מנושאי הלפיד האולימפי. מליסאנידיס יצא מהארון כהומו בשנת 1996. הוא תומך בגרינפיס. בשנת 2003, תמך בפומבי בקמפיין של קרן מלינה מרקורי להחזרת פסלי הפרתנון מהמוזיאון הבריטי ליוון. החל בשנת 2008, החל ללמוד באקדמיה האמריקאית לאמנויות הדרמה בלוס אנג'לס. אולם התעמלות בסלוניקי נקרא על שמו. ב-1996 זכה בתואר ספורטאי השנה ביוון. להט"בים במשחקים האולימפיים מדיה וקבצים בנושא יואניס מליסאנידיס בוויקישיתוף יואניס מליסאנידיס, באתר olympedia.org יואניס מליסאנידיס, באתר התאחדות ההתעמלות הבין-לאומית
Social Psychological and Personality Science

Social Psychological and Personality Science או בעברית 'מדע חברתי פסיכולוגי ואישיותי' (בקיצור SPPS) הוא כתב עת מדעי היוצא לאור בהוצאת SAGE שמונה פעמים בשנה. כתב העת נוסד בשנת 2010, והוא עוסק במחקרים בתחומי הפסיכולוגיה החברתית והפסיכולוגיה של האישיות. כתב העת הוא בבעלות משותפת של ארבעה ארגונים אקדמיים: האגודה למחקר באישיות (ARP), החברה לפסיכולוגיה חברתית ניסויית (SESP), החברה לאישיות ופסיכולוגיה חברתית (SPSP) והאגודה האירופאית לפסיכולוגיה חברתית (EASP). SPPS מתמקד בפרסום מאמרים מחקריים קצרים (עד 5000 מילה) כמו גם מחקרים אשר מנסים לשחזר תוצאות מחקרים קודמים. נכון לשנת 2023 ל-SPPS מקדם השפעה של 5.7. הנהלת כתב העת בנויה מעורך ראשי, שני עורכים שותפים (Co-Editors) ומעורך ניהולי (Managing editor) אשר להם כפופים 8 עורכים חברים (Associate Editors) ועורכי מטה רבים. בנוסף, בהנהלת כתב העת חברים ארבעה נציגים של הארגונים האקדמיים אשר כתב העת בבעלותם המשותפת. נכון לשנת 2023 העורך הראשי של כתב העת הוא פרופ' קריסטיאן אונקלבאך (Christian Unkelbach) מאוניברסיטת קלן שבגרמניה. לצידו בהנהלת כתב העת מכהנים פרופ' טל אייל מאוניברסיטת בן-גוריון בנגב, ופרופ' ארנדה ג'איאוויקרמי (Eranda Jayawickreme) מאוניברסיטת וויק פורסט (Wake Forest University) שבארצות הברית כעורכים שותפים. Biological Psychology (כתב עת) האגודה האמריקנית לפסיכולוגיה אתר האינטרנט הרשמי של Social Psychological and Personality Science (באנגלית) אתר האינטרנט הרשמי של Social Psychological and Personality Science
אג'מר (מדינה)

מדינת אג'מר (באנגלית: Ajmer State; במהראטית ובהינדי: अजमेर राज्य) היא מדינה הודית לשעבר, שהתקיימה מ-1950 עד 1956. המדינה הוקמה ב-1950 על שטח המחוז אג'מר-מרווארה (אנ'). המדינה היוותה מובלעת בתוך מדינת ראג'סטאן, ובעקבות ארגונן מחדש של מדינות הודו ב-1956 מוזגה עמה. מדינת אג'מר הוקמה משטחה של אג'מר-מרווארה, פרובינציה בשליטה בריטית בהודו הבריטית. השטח של אג'מר-מרווארה נרכש על ידי הבריטים ממדינת גהוליאר (אנ') ב-1818. עם עצמאות הודו ב-1947, הפכה אג'מר-מרווארה למחוז של הודו. עם כינון חוקת הודו ב-26 בינואר 1950 הפך המחוז למדינה חלק ג', סיוג שהתייחס לחלקי הנספח לחוקת הודו שהגדיר את מעמד המדינות השונות ואשר המדינות שנכללו בו היו בשליטתה הישירה של ממשלת הודו. ב-1956, כאשר אורגנו מחדש גבולות המדינה של הודו, צורפה אג'מר לראג'סטאן. Ajmer State : Chief Commissioners "States Reorganisation Act, 1956". India Code Updated Acts. Ministry of Law and Justice, Government of India. 31 באוגוסט 1956. pp. section 9. נבדק ב-16 במאי 2013. {{cite web}}: (עזרה) Census of India, 1961: Rajasthan
ממשלת אשתייה

ממשלת מוחמד אשתייה היא הממשלה הפלסטינית ה-18. מוחמד אשתייה הקים את הממשלה באופן רשמי ב-10 במרץ 2019, לאחר התפטרותה של ממשלת האחדות הפלסטינית ביוני 2014. הממשלה הושבעה ב-13 באפריל 2019 על ידי נשיא הרשות הפלסטינית מחמוד עבאס. "الرئيس يكلف محمد اشتية بتشكيل حكومة جديدة". تكليف محمد اشتية رسميا بتشكيل حكومة, شبكة أجيال (בערבית) "حكومة أشتية تؤدي اليمين الدستورية". الشرق الأوسط (בערבית). נבדק ב-2020-11-01.
אג'מר (פירושונים)

האם התכוונתם ל... אג'מר (אנ') - עיר בראג'סטאן שבהודו אג'מר (מדינה) – מדינה בהודו שהתקיימה מ-1950 עד 1956 אג'מר-מרווארה (אנ') - מחוז בהודו הבריטית מ-1818 עד 1947
קרב סעד

קרב סעד התרחש ביום השבת, 7 באוקטובר 2023, שמחת תורה, כ"ב בתשרי ה'תשפ"ד, במסגרת מתקפת הפתע על ישראל. כ-70 מחבלים המשתייכים לארגון הטרור חמאס ניסו לחדור לקיבוץ סעד המרוחק כ-3 ק"מ מגבול הרצועה. באזור שער הקיבוץ התנהלו קרבות ירי בין כוחות משטרה וצבא שהיו בשער של הקיבוץ למחבלים. קרב היריות בלם את הטבח שתכננו המחבלים לבצע בקיבוץ, בעוד כיתת הכוננות מבצעת הגנה בתוך הקיבוץ. ערך מורחב – מתקפת הפתע על ישראל (2023) בבוקר יום שבת כ"ב בתשרי ה'תשפ"ד, שמיני עצרת ושמחת תורה, 7 באוקטובר 2023, פתחו ארגוני הטרור חמאס והג'יהאד האסלאמי הפלסטיני במתקפת פתע על ישראל. בחסות שיגור כ-4,300 רקטות, חדרו כ־6,000 מחבלים מרצועת עזה לעשרות יישובים ישראליים ומתקנים צבאיים באזור עוטף עזה ובסביבתו, מ-119 פרצות שונות בגדר, תוך ניהול קרבות ירי נגד כוחות ביטחון מעטים. המחבלים ביצעו מעשי טבח ואונס, רצחו והרגו 1,150 בני אדם, מתוכם טבחו ב-779 אזרחים, וחטפו לרצועת עזה כ־251 אנשים, ובהם גברים, נשים, קשישים ותינוקות. בשעות הראשונות נלחמו נגדם כיתות הכוננות, שוטרי משטרת ישראל, לוחמי הימ"מ וחיילי צה"ל, שהיו בנחיתות מספרית. בקרבות נהרגו כ־1,609 מחבלים בשטח ישראל, ובצד הישראלי נהרגו 301 חיילים, 55 שוטרים ו־10 אנשי שירות הביטחון הכללי. בסביבות השעה 11:00 בבוקר הגיעו כ-70 מחבלים המשתייכים לזרוע הצבאית של ארגון הטרור חמאס לשער הקיבוץ שהיה סגור. במקום התפתח קרב יריות בין חיילים ושוטרים שעברו באזור, לבין מחבלי חמאס שניסו לפרוץ לקיבוץ, בעוד כיתת הכוננות מבצעת הגנה הדוקה בתוך היישוב. במהלך קרב היריות חלף באזור טנק של חטיבה 7 אשר חיסל חלק מהמחבלים. רוב המחבלים נהרגו, וחלקם ברחו. קרב היריות מנע טבח שתוכנן להתרחש בקיבוץ, בדומה לטבח שאירע בקיבוץ הסמוך – כפר עזה. על המחבלים שנהרגו נמצאו מפות של הקיבוץ, ומסמכים המראים את תכנון הטבח בקיבוץ. בין התוכניות שפורטו במסמכים: השתלטות על בית הספר, סניף בני עקיבא והחזקת בני ערובה בחדר האוכל. על גופות מחבלי חמאס שנשלחו לקיבוץ סעד נמצאו מסמכי הוראות המסווגים בערבית כ"סודי ביותר" וחשפו את היקף התכנון של מבצע הרצח: "לחסל כמה שיותר אנשים, ולחטוף שבויים בחזרה לרצועת עזה", כך נכתב במסמך. על פי המסמכים והמפות שנתפסו על המחבלים עולות הוראות ברורות לנסות לחטוף ילדים מבית הספר, אף על פי שהיה יום שבת. שלושה ימים לאחר הקרב נהרגו מחוץ לקיבוץ שני מחבלים נוספים. ריקי רט, ‏כך נראית המלחמה מעיניי ילדי קיבוץ סעד, בעיתון מקור ראשון, 14 באוקטובר 2023 פז שוורץ, "פתאום הקרב מסתיים תוך דקות": צוות הטנק שהציל את קיבוץ סעד, באתר חדשות 13, 2 במרץ 2024 ※ 100 ימי לחימה: 779 אזרחים נרצחו, 52,571 נפגעו, באתר ערוץ 7, 13 בינואר 2024 ※ עמית סגל, ‏הבקשה של פיקוד הדרום בלילה שלפני הטבח - והסירוב, באתר ‏מאקו‏, 26 בפברואר 2024 ※ אלון חכמון, ‏הותרו לפרסום שמותיהם של 55 שוטרים שנרצחו במתקפת הטרור, באתר מעריב אונליין, 18 באוקטובר 2023 ※ ראיון של ראש השב"כ רונן בר לדני קושמרו, חדשות 12 – makoVOD (וידאו) נס הטנק מקיבוץ סעד | על הניסים, נבדק ב-2023-12-10 אורן אהרוני, החווה בקיבוץ סעד, באתר כאן – תאגיד השידור הישראלי, 6 בנובמבר 2023 סלעית לזר, ‏"האומנם המחבלים פשוט דילגו מעלינו? במה זכינו לנס כה גדול?", בעיתון מקור ראשון, 22 באוקטובר 2023 ישראל במלחמה: לפחות 900 נרצחים ו-2,741 פצועים, חדירת מחבלים באזור סעד, באתר כאן – תאגיד השידור הישראלי, 10 באוקטובר 2023
תגיד שכן

"תגיד שכן" הוא סינגל שהוקלט על ידי הזמרת הישראלית אילנה אביטל. את השיר הוציאה באוקטובר 1991 לאור חברת התקליטים הד ארצי, והוא לא נכלל בשום אלבום אולפן או אוסף שהוציאה הזמרת. "תגיד שכן" נכתב על ידי דודו ברק והולחן על ידי אביטל. את הפקתו המוזיקלית ביצעו חברי להקת אתניX, זאב נחמה ותמיר קליסקי. ל"תגיד שכן" הופק וידאו קליפ רשמי המציג את אביטל לצד רקדנים גברים סביבה. הוא פורסם לראשונה בערוץ הראשון, והועלה ליוטיוב ב-7 ביוני 2009. ב-6 באוגוסט 1991 הוצג כמועמד לכניסה למצעד הפזמונים השבועי של רשת ג'. ב-13 באוגוסט דורג במקום העשירי, והיה ל"כניסה הגבוהה" של אותו של אותו שבוע. ב-20 באוגוסט עלה לשיאו במקום השביעי, ושהה שם שבועיים רצופים. לבסוף, ב-10 בנובמבר יצא מטבלת הדירוג לאחר ארבעה-עשר שבועות צעידה רצופה. תגיד שכן באתר סטריאו ומונו אילנה אביטל תגיד שכן, יוטיוב המצעד השבועי של רשת ג' מתאריך 6 באוגוסט 1991. פזמונט המצעד השבועי של רשת ג' מתאריך 13 באוגוסט 1991. פזמונט המצעד השבועי של רשת ג' מתאריך 20 באוגוסט 1991. פזמונט המצעד השבועי של רשת ג' מתאריך 27 באוגוסט 1991. פזמונט המצעד השבועי של רשת ג' מתאריך 10 בנובמבר 1991. פזמונט
הפארק הלאומי הר הגעש ארנל

הפארק הלאומי הר הגעש ארנל הוא פארק לאומי בקוסטה ריקה בחלק המרכזי של המדינה. הפארק מהווה חלק מאזור שימור הארנל. הוא כולל את הר הגעש ארנל, שהוא הפעיל ביותר במדינה. היו כאלה שהאמינו שהוא רדום עד להתפרצות גדולה שלו ב-1968 שנמשכה עד שנת 2010. הפארק נמצא בסמוך לאגם ארנל, שהוא האתר הגדול ביותר בקוסטה ריקה לייצור אנרגיה הידרואלקטרית, כולל סכר אגם ארנל. בפארק נמצא גם הר געש נוסף, בשם צ'אטו, שבלוע שלו נמצאת לגונה. הוא נקרא גם Cerro Chato (מילולית הר צ'אטו) מכיוון שהוא לא פעיל כבר במשך כ-3,500 שנים. בפארק ובסביבתו ישנם לודג'ים, בתי הארחה ומלונות שונים, חלקם ליד מעיינות חמים, ואחרים מתמקדים בטיולי סאפרי וצפייה בחיות הבר החיות באזור. בתוך הפארק הלאומי נמצאים מוזיאון ההרים הוולקנים ותחנת ריינג'רים שומרי טבע. הפארק שוכן בתוך אזור השימור של ארנל, המגן על שמונה מתוך 12 אזורי שמורות טבע של קוסטה ריקה באזור שבין רכסי ההרים Guanacaste ו-Tilaran, כולל אגם ארנל. הגישה לפארק היא דרך מחוז לה פורטונה (La Fortuna), אך הוא נגיש גם דרך טילראן (Tilarán) והחוף הצפוני של אגם ארנל. מיני החי העיקריים הם פקת השפלה, הטפיר, הקופים מסוג קפוצ'ין לבן ראש, קופים מסוג שאגן וקופים מסוג קופים אדומים; סוגי חוטמנים, סוגי עצלנאים וסוגי יגוארים. עופות מסוג יונקי דבש, או קוליבריים, ציפור קצאל (Quetzal), תוכים, תוכונים, וסוגי עורבנים. בין הצמחים העיקריים ניתן למצוא עצי גויאבה דל מונטה, ער אציל, עצי קוקובולו, שסק, עצי בלזה, עצים מסדרת ססרופיה ומינים שונים של דקלים, סוגי הליקוניה, סחלבים, שרכים וברומליים כולל מינים אנדמים שונים. ארנל קוסטה ריקה מדיה וקבצים בנושא פארק לאומי ארנל בוויקישיתוף מידע רשמי של הגוף המנהל המערכת הלאומית של אזורי שימור (בספרדית) 1968 התפרצות ארנל הפארק הלאומי הר הגעש ארנל בפארקים הלאומיים של קוסטה ריקה היסטוריה של הר הגעש ארנל אודות SINAC Arenal Volcano National Park Costa Rica, costa-rica-guide.com Arenal Volcano National Park, Costa Rica - 2023 Guide, www.anywhere.com
פרס המוזיקה של פרדריק

פרס המוזיקה של פרדריק (בפולנית: Nagroda Muzyczna „Fryderyk”) הוא פרס שנתי המוענק במסגרת תעשיית המוזיקה הפולנית. שמו מתייחס לגרסה המקורית של האיות הפולני לשמו הפרטי של המלחין הפולני פרדריק שופן. ניתן להשוות את מעמדו בציבור הפולני לפרס גראמי האמריקאי ופרס המוזיקה הבריטית. הפרס, שהונפק באופן רשמי בשנת 1994 והוצג לראשונה בשנת 1995, הוענק בהתחלה על ידי איגוד תעשיית ההקלטות הפולני (ZPAV). מאז 1999, המועמדים והזוכים נבחרו על ידי גוף בשם האקדמיה הפונוגרפית (Akademia Fonograficzna) המורכבת מכמעט 1000 אמנים, עיתונאים ואנשי מקצוע בתעשיית המוזיקה. ההצבעה היא אנונימית ומתקיימת בשני סבבים: בסיבוב הראשון כל חברי האקדמיה יכולים להציע חמישה אמנים בכל קטגוריה, בסיבוב השני חברים יכולים להצביע למועמד אחד בכל קטגוריה מבין המועמדים המצליחים ביותר שהוצעו בסיבוב הראשון. לבסוף, מחולקים הפרסים לכל הזוכים שנבחרו. הקטגוריות שבהן מוענקים פרסי פרדריק הורחבו ושונו בהתמדה מאז שהטקס נוסד בשנת 1994. ישנם שלושה חלקים עיקריים – מוזיקה פופולרית, מוזיקה קלאסית וג'אז. נכון לשנת 2010 מחולקים פרסים בקטגוריות הבאות: קטגוריה זו נחשבת לגולת הכותרת בטקס, כיוון שהיא משקפת את קבלת הקהל הפולני לאמנים בין-לאומיים. הפרס הוענק לאחרונה בשנת 2012 והזוכים היו: 1994: פינק פלויד – The Division Bell 1995: קווין – Made in Heaven 1996: ג'ורג' מייקל – Older 1997: הרולינג סטונז – Bridges to Babylon 1998: מדונה – Ray of Light 1999: סנטנה – Supernatural 2000: U2‏ – All That You Can't Leave Behind 2001: לאונרד כהן – Ten New Songs 2002: רד הוט צ'ילי פפרז – By the Way 2003: דיידו – Life for Rent 2004: פרינס – Musicology 2005: קולדפליי – X&Y 2006: רד הוט צ'ילי פפרז – Stadium Arcadium 2008: פו פייטרס – Echoes, Silence, Patience & Grace 2009: אריקה באדו – New Amerykah Part One (4th World War) 2010: אליס אין צ'יינס – Black Gives Way to Blue 2011: קינגס אוף ליאון – Come Around Sundown 2012: אדל – 21 מדיה וקבצים בנושא פרס המוזיקה של פרדריק בוויקישיתוף אתר האינטרנט הרשמי של פרס המוזיקה של פרדריק FRYDERYK 2023 (ב־)
פרסי המוזיקה הדנית

פרסי המוזיקה הדני (באנגלית: Danish Music Awards) הוא טקס פרסים דני. הוא מוסדר בידי הפדרציה הבין-לאומית לתעשייה הפונוגרפית (IFPI) מאז 1989, ונקרא במקור IFPI-prisen ("פרס IFPI") עד 1991, אז שינתה את שמה ל-Dansk Grammy ("גראמי דני"). הוא שונה לשמו הנוכחי, פרס המוזיקה הדנית בשנת 2001, לאחר שוועדת טקס פרסי גראמי בארצות הברית הגדירה את השם "Grammy" כסימן המסחרי שלה. בשנת 2011, IFPI חברה יחד עם TV2 ו-KODA כדי להגיש את טקס הענקת הפרסים. מדיה וקבצים בנושא פרסי המוזיקה הדנית בוויקישיתוף אתר האינטרנט הרשמי של פרסי המוזיקה הדנית Dansk och svensk musik (ב־) We are the Official Site of Music's Biggest Night | GRAMMY.com, www.grammy.com Vindere af Danish Music Award 2011, Vi Unge, ‏2011-11-07 (בדנית)
אם תעזבי אותי

"אם תעזבי אותי" הוא סינגל שהוקלט על ידי הזמר הישראלי קובי אוז. את השיר הוציאה במאי 2004 לאור חברת התקליטים הליקון, והוא נכלל כרצועה השלישית באלבום האולפן השני שלו, דמעות וים. "אם תעזבי אותי" נכתב והולחן על ידי אוז לבדו. לא הופק עברו וידאו קליפ רשמי, אולם ב-15 בנובמבר 2012 הועלה אודיו שלו לערוץ היוטיוב של MUSIC 972. נכון לאוקטובר 2023 עומד מונה הצפיות של הסרטון על 3.5 אלף. ב-2 במאי הוצג כמועמד לכניסה למצעד הפזמונים השבועי של רשת ג'. בשבוע שלאחר מכן דורג במקום ה-17. ב-30 במאי עלה לשיאו במקום העשירי, שם שהה שבוע אחד. לבסוף, ב-4 ביולי יצא מטבלת הדירוג לאחר שמונה שבועות צעידה רצופה. Kobi Oz – דמעות וים, דיסקוגס קובי אוז אם תעזבי אותי, יוטיוב המצעד השבועי של רשת ג' מתאריך 2 במאי 2004. פזמונט המצעד השבועי של רשת ג' מתאריך 9 במאי 2004. פזמונט המצעד השבועי של רשת ג' מתאריך 30 במאי 2004. פזמונט המצעד השבועי של רשת ג' מתאריך 4 ביולי 2004. פזמונט
פרסי מוזיקת הדאנס הבין-לאומיים

פרסי מוזיקת הדאנס הבין-לאומיים (באנגלית: International Dance Music Awards) או IDMAs היו טקס פרסים שנתי שנערך במיאמי ביץ', פלורידה, ארצות הברית כחלק מרכזי בכנס מוזיקת החורף (אנ'). טקס הפרסים נערך מדי שנה מ-1985 עד 2020, למעט 2017, אז הכנס היה בתהליך רכישה על ידי מיאמי מיוזיק ויק (מארגני פסטיבל אולטרה מיוזיק). בשנת 2020 זכה הדי ג'יי השוודי אביצ'י בקטגוריה הראשית, "אלבום השנה" עם Tim. מדיה וקבצים בנושא פרסי מוזיקת הדאנס הבין-לאומיים בוויקישיתוף אתר האינטרנט הרשמי של פרסי מוזיקת הדאנס הבין-לאומיים WMC - 34th Annual International Dance Music Awards, WMC · Winter Music Conference (באנגלית אמריקאית) About the Author / Lakshay Bhagtani, IDMA 2020 winners announced: Avicii’s ‘Tim’ named as the best album - We Rave You, ‏2020-04-01 (באנגלית אמריקאית) Avicii posthumously wins Best Album award at International Dance Music Awards, DJMag.com, ‏2020-04-09 (באנגלית)
פורין (פרס מוזיקה)

פורין (באנגלית: Porin) הוא טקס פרסי מוזיקה בקרואטיה שנוסד בידי האגודה הקרואטית לפונוגרפיה, איגוד המוזיקאים הקרואטים, הרדיו הקרואטי והחברה הקרואטית למלחינים. בנוסף לפרסים הרגילים שמוענקים במסגרת הטקס, מוענק גם פרס מפעל חיים. הפסנתר הקרואטי איוו פוגורליץ' זכה בו בשנת 1997. בשנת 2021 זכו בפרס מפעל חיים זדנקה קובאצ'ק, קרונוסלב סלבינאק וסילביו פורטיץ'. מדיה וקבצים בנושא פורין בוויקישיתוף אתר האינטרנט הרשמי של פורין פורין, ברשת החברתית אינסטגרם Naslovnica | Porin, www.porin.org Porin • Dobitnici nagrada za životno djelo - O Porinu, arhiva.porin.info
חמש לפנות בוקר

"חמש לפנות בוקר" הוא סינגל שהוקלט על ידי הזמר הישראלי רוני ידידיה בהשתתפות קובי אוז. הוא יצא לאור במאי 2012 דרך חברת התקליטים NMC כחלק מהאלבום פרויקט אלתרמן חלק א': העולם מצויר כגלויה. האלבום פרויקט אלתרמן חלק א': העולם מצויר כגלויה נוצר על מנת להנציח את השירים שכתב נתן אלתרמן. את הפקתו המוזיקלית ביצעו ידידה ואוז. ב-10 במאי 2012 הוצג כמועמד לכניסה למצעד הפזמונים השבועי של רשת ג' ב"פינה לשיפוטכם". ב-17 במאי דורג במקום השני – מיקום השיא שלו. לבסוף, ב-9 באוגוסט יצא מטבלת הדירוג לאחר אחד-עשר שבועות צעידה. המצעד השבועי של רשת ג' מתאריך 10 במאי 2012. פזמונט המצעד השבועי של רשת ג' מתאריך 17 במאי 2012. פזמונט המצעד השבועי של רשת ג' מתאריך 26 ביולי 2012. פזמונט
רוקבורן

רוקבורן (בעברית: דוב הסלע) הוא פרס מוזיקה בשוודיה, המחולק למספר קטגוריות, המוענק מדי שנה על ידי העיתון Aftonbladet. הפרס הוענק לראשונה ב-1979, ובמרכזו קטגוריות פופ ורוק. בשנת 2010, רוקבורן שופץ והתמקד יותר בהופעות חיות. יוזמה זו זכתה לשבחים על ידי אמנים ותעשיית המוזיקה. בנוסף לכך, תקופת בחירת הזוכים של רוקבורן הוארכה מחודש לשלושה חודשים (כל הקיץ). להלן הקטגוריות במסגרתן מוענק הפרס: מדיה וקבצים בנושא רוקבורן בוויקישיתוף אתר האינטרנט הרשמי של רוקבורן Rockbjörnen, www.aftonbladet.se (בשוודית)
פרסי המוזיקה ההונגרית

פרסי המוזיקה ההונגרית (באנגלית: Hungarian Music Awards) מוענקים לאמנים בתחום המוזיקה ההונגרית מאז 1992. קטגוריות הפרס מקבילות לפרסי גראמי בארצות הברית ולפרסי המוזיקה הבריטית. הפרסים היו ידועים בתור פרסי ג'ירף הזהב עד לשנת 2003. הפרס מוענק על ידי איגוד תעשיית ההקלטות ההונגרי (Mahasz). השם הרשמי הנוכחי הוא "פונוגרם – פרסי המוזיקה ההונגרית". חלק מהקטגוריות שמוצגות כאן הוסרו או התווספו במרוצת השנים. אתר האינטרנט הרשמי של פרסי המוזיקה ההונגרית Fonogram, Fonogram (בהונגרית) MAHASZ, www.mahasz.hu Caramel, Szekeres, Road, Hiperkarma – Megvannak a 2019-es Fonogram-jelöltek, Blikk, ‏2019-03-14 (בהונגרית)
Abriendo Puertas (שיר)

"Abriendo Puertas" (בעברית: "דלתות פתוחות") הוא שיר של הזמרת גלוריה אסטפן מתוך אלבומה השישי Abriendo Puertas. השיר פורסם כסינגל הראשון מהאלבום ב-19 בספטמבר 1995 ונכתב על ידי קייק סנטנדר והופק על ידי סנטנדר עצמו ביחד עם בעלה של אסטפן אמיליו אסטפן. מבחינה מוזיקלית השיר הוא בסגנון הואיינאטו ובסגנון דאנס קובני אשר מבחיינה לירית עוסק באופן מטאפורי בפתיחת דלתות וסגירת פצעים. עבור השיר יצא קליפ רשמי אשר מראה את אסטפן שרה את השיר תוך כדי שמראים חקלאים שותלים זרעים. השיר קיבל ביקורות חיוביות ממבקרי המוזיקה אשר שיבחו בעיקר של השימוש בכלבי הנגינה בשיר. השיר הגיע למקום הראשון במצעד השירים הלטינים של ארצות הברית. הוא נכלל בהמשך באלבום האולפן שלה Brazil305. בנוסף הוא גם הגיע למקום השלישי במצעד שירי הדאנס של ארצות הברית ולמקום ה-9 במצעד השירים הטרופיים. ואף אסטפן הופיעה עם השיר בטקס פרסי הגראמי הלטיני של שנת 2021 כשהיא מופיעה עם העיבוד החדש של השיר כפי שהוא מופיע ב-Brazil305. השיר זכה בפרס שיר השנה בטקס פרסי "Lo Nuestro" ובפרס שיר הדאנס של השנה בטקס פרסי הבילבורד הלטיני. הזמרת לזלי גרייס ביצעה גרסת כיסוי לשיר בטקס פקסי ה-Lo Nuestro של שנת 2018 כחלק ממופע מחווה לאסטפן. מידע על הסינגל "Abriendo Puertas" באתר מיוזיק בריינז מידע על היצירה "Abriendo Puertas" באתר Discogs
לארי פליק

לארי פליק (באנגלית: Larry Flick) הוא עיתונאי אמריקאי, בעל טור לשעבר במוזיקת דאנס, מבקר יחיד ועורך כישרונות בכיר במגזין בילבורד, שם עבד במשך 14 שנים. בהמשך הקריירה שלו, הוא הפיק והנחה תוכניות רדיו של Sirius XM. פליק התחיל בעסקי המוזיקה בגיל 21 כנציג רדיו בקולג' בחברה בשם Gold Mountain. בהמשך לכך, הצטרף לצוות של להקת הרוק האמריקאית קיס בשנות ה-80, לאחר מכן, קיבל תפקיד משני במגזין בילבורד. מאוחר יותר, הוא הפך לעורך מוזיקת הדאנס/ביקורות של המגזין. פליק עבד גם כיועץ מוזיקלי של הזמר-יוצר האמריקאי פרינס. בשנת 1998 ביקר מטעם מגזין בילבורד את Ray of Light של הזמרת-יוצרת האמריקאית מדונה וקבע ”האלבום לא רק סיפק לאמנית דמוית הזיקית את השבחים הביקורתיים העולמיים הראשונים שלה, אלא גם הוכיח שהיא נותרה דמות חיונית בקרב קהלים צעירים הפכפכים להחריד”. במהלך הקריירה שלו, ביקר עשרות אלבומים ושירים נוספים שפורסמו במגזין. לארי פליק, במסד הנתונים הקולנועיים IMDb (באנגלית) Larry Flick, Discogs (באנגלית) Larry Flick | Actor, IMDb (באנגלית אמריקאית) larry flick, SiriusXM, ‏2017-08-15 (באנגלית אמריקאית) Richard Jones, Richard meets... Larry Flick, Queer Forty, ‏2019-10-09 (באנגלית אמריקאית) "Larry Flick". Sirius XM. Retrieved 12 April 2020. Billboard - Google Livres, web.archive.org, ‏2021-05-03
מוג'ו

מוג'ו (מעוצב: MOJO) הוא כתב עת למוזיקה פופולרית המתפרסם מדי חודש בממלכה המאוחדת, בהתחלה בידי Emap (אנ'), ומאז ינואר 2008 בידי באואר (אנ'). בעקבות הצלחת כתב העת Q, המוציאים לאור מ-Emap חיפשו כותר שיספק את העניין הגובר במוזיקת רוק קלאסית. כתב העת יועד לקבוצת הגיל 30 עד 45 פלוס, או דור הבייבי בום. מוג'ו פורסם לראשונה ב-15 באוקטובר 1993. בהתאם לאסתטיקת הרוק הקלאסית שלו, בגיליון הראשון כיכבו בוב דילן וג'ון לנון בשערים הראשונים שלו. הוא נודע בסיקור המעמיק שלו אודות אמנים פופולריים ופולחניים כאחד, הוא שימש כהשראה ל-Blender ו-Uncut. מבקרי מוזיקה ידועים רבים כתבו עבורו, כולל צ'ארלס שער מורי, גריל מרקוס, ניק קנת', דייוויד פריק, ג'ון סבאג' ומיק וול. עורך ההשקה של מוג'ו היה פול דו נויר, וממשיכיו כללו את מאט סנואו, פול טרינקה, פט גילברט ופיל אלכסנדר. העורך הנוכחי הוא ג'ון מולווי. החברה המספקת את הוצאת המגזין, באואר, הנפיקה גם תחנת רדיו דיגיטלית. הוכרז ב-5 בנובמבר 2008 שרדיו מוג'ו יפסיק לשדר ב-30 בנובמבר 2008, כדי לחסוך לבאואר את ההוצאה הכספית. לעורך הראשי הנוכחי של המגזין, פיל אלכסנדר, יש תוכנית קבועה בתחנת הרדיו הדיגיטלית Planet Rock בממלכה המאוחדת בשם Mojo Rocks. מדיה וקבצים בנושא מוג'ו בוויקישיתוף אתר האינטרנט הרשמי של מוג'ו (באנגלית) מוג'ו, ברשת החברתית אקס (טוויטר) Mojo, Mojo, ‏2023 "Q team targets oldies market". Music Week. 14 August 1993. p. 7. About Mojo Magazine, Mojo A Brief History Of MOJO, Mojo (באנגלית בריטית) Mojo in the Morning - Channel 955, Mojo in the Morning (באנגלית) Mojo Rocks, mojorocks.lypswitch.com